Lav et referat af nedenstående tekst:

Tekst:
X-Factor, Voice og Voice Junior udklækker stjernefrø i stor stil. Og nu har det sidstnævnte program udpeget et af Nordjyllands sangtalenter, som en af nationens næste store stjerner, hvis det hele fortsætter. 12-årige Camille Haven Beck har nemlig sunget sig helt til tops i konkurrencen 'Voice Junior', der bliver sendt på Kanal 5. Finaleshowet blev vist i TV lørdag aften, og her sad Camille klar hjemme i stuen med sine forældre. -  Det er en drøm, der går i opfyldelse. Det har bare været den vildeste oplevelse, og jeg har fået så gode venner, siger Camilla Haven Beck til Kanal Frederikshavn. Camille Haven Beck er så småt færdig med 6. klasse på Bangsbostrand Skole. Næste år står den på 7. klasse, men hun håber, at musikken kommer til at fylde mere i fremtiden. - Jeg elsker at stå på scenen. Jeg drømmer om at blive ved med at synge og lave min egen musik, fortæller Camille Haven Beck.

Referat:
Danmarks næste sangstjerne kan være fra Frederikshavn. Lørdag aften blev 12-årige Camille Haven Beck kåret som vinder af talentkonkurrencen 'Voice Junior'.